Vores familie på 4 har netop afsluttet en uges ophold i Botana Woods.
Alt var som vi havde håbet på.
Dejligt stort hus, rent og veludstyret. Beliggende smukt på en bjergskråning med udsigt til hav og bjerge, og med et hyggeligt solrigt fællesområde ved en stor indbydende pool. Alt sammen virkelig velholdt og velplejet.
Der er samtidig kun 5 minutters gang til lille ideel sandstrand med det klareste og mest turkise vand.
Cala Sant Vicenc er en mindre by, ikke voldsomt turistet, og med flere restauranter samt et mindre supermarked, som vi satte vældig stor pris på.
Huset er placeret således, at der på denne årstid (midt april) ikke er meget direkte sol på, og det gjorde, at vi ikke kunne nyde husets ellers meget fine terrasser. Men vi var heldige med vejret og fik istedet solstrålerne på liggestolene ved poolen (som måske også var lidt til den kolde side efter min smag, men ifht årstiden var det som forventet, og børnene tog flere svømmeture i både pool og hav). Og huset kunne fint varmes op uden problemer. Kunne måske forestille mig at stedet tog sig endnu bedre ud, når vi når lidt længere hen på sæsonen. Det kommer vi gerne tilbage og afprøver en anden gang. For ingen tvivl om at det er et ganske skønt sted, og vi havde en hel optimal ferie, med vandring og vand lige uden for døren.
Hermed vores bedste anbefaling.